03/Sv. 33 Službeni list Europske unije 179 32006R0776 24.5.2006. SLUŽBENI LIST EUROPSKE UNIJE L 136/3 UREDBA KOMISIJE (EZ) br. 776/2006 od 23. svibnja 2006. o izmjeni Priloga VII. Uredbi (EZ) br. 882/2004 Europskog parlamenta i Vijeća u pogledu referentnih laboratorija Zajednice (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu (EZ) br. 882/2004 Europskog parla- menta i Vijeća od 29. travnja 2004. o službenim kontrolama koje se provodi radi provjere pridržavanja propisa o hrani i hrani za životinje te pravila o zdravlju i dobrobiti životinja (!), a posebno njezin članak 32. stavak 5., budući da: (1) — Uredbom (EZ) br. 882/2004 utvrđuju se opće zadaće, dužnosti i zahtjevi za referentne laboratorije Zajednice za hranu za životinje i hranu te za zdravlje životinja. Referentni laboratoriji Zajednice navedeni su u Prilogu VII. toj Uredbi. Taj popis sadrži sve referentne laborato- rije Zajednice za hranu za životinje i hranu koji su prije bili određeni drugim aktima. (2) = Određivanje referentnih laboratorija  Zajednice  treba doprinijeti visokoj kakvoći te ujednačenosti analitičkih rezultata. (3) — Aktivnosti referentnih laboratorija  Zajednice trebaju obuhvatiti sva područja zakonodavstva o hrani za živo- tinje i hrani te o zdravlju životinja, a posebno ona područja u kojima postoji potreba za preciznim analiti- čkim i dijagnostičkim rezultatima. (4) — U brojnim sektorima u kojima se primjenjuje zakonodav- stvo Zajednice o hrani za životinje, hrani i zdravlju živo- tinja postoji potreba za određivanjem dodatnih refe- rentnih laboratorija Zajednice u područjima u kojima oni još ne postoje, a posebno u odnosu na slinavku i šap, _ brucelozu,  Listeria  monocytogenes, — koagulaza pozitivnih stafilokoka, Escherichia coli, uključujući veroto- ksigenu E. coli (VTEC), Campylobacter, parazite (posebno Trichinella, Echinococcus, Anisakis), antimikrobnu rezisten- ciju, bjelančevine životinjskog podrijetla u hrani za živo- tinje, rezidue pesticida, mikotoksine u hrani i hrani za životinje, teške metale u hrani i hrani za životinje, dioksine i poliklorirane bifenile (PCB) u hrani i hrani za životinje te policiklične aromatske ugljikovodike (PAH). (5) — Komisija je u srpnju 2005. raspisala natječaj za izbor i određivanje novih referentnih laboratorija  Zajednice. Procjena prijava dovršena je u prosincu 2005., a o rezul- tatima su obaviještena nadležna tijela predmetnih država članica. Na temelju te  procjene Komisija  smatra prikladnim uspješne kandidate unutar svakog područja odrediti novim referentnim laboratorijima Zajednice. (6) — Potrebno je ažurirati određene specifične podatke u pogledu već postojećih referentnih laboratorija Zajednice u Prilogu VII. Uredbi (EZ) 882/2004. (7) — Uredbu (EZ) br. 882/2004 treba stoga na odgovarajući način izmijeniti. (8) — Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja, DONIJELA JE OVU UREDBU: Članak 1. Prilog VII. Uredbi (EZ) br. 882/2004 zamjenjuje se tekstom iz Priloga ovoj Uredbi. Članak 2. Ova Uredba stupa na snagu jedan dan od dana objave u Služ- benom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 23. svibnja 2006. Za Komisiju Markos KYPRIANOU Član Komisije () SL L 165, 30.4.2004., str. 1. Ispravljeno u SL L 191, 28.5.2004., str. 1.